Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 7424

1. Bevezető 1.1 A légiforgalmi szolgálatok és a kiegészítő szolgáltatások megszakadása esetén foganatosítandó szükség-intézkedésekre vonatkozó irányelveket a Léginavigációs Bizottság tanulmánya után, az érintett Államokkal és szervezetekkel folytatott megbeszéléseket követően, a határozati előírásoknak megfelelően a Tanács először 1984. június 27.-én kelt A23-12 Közgyűlési Határozatával fogadta el. Az irányelveket azután a világ különböző részein és különböző körülmények között a szükségintézkedések alkalmazása során szerzett gyakorlati tapasztalatok alapján felülvizsgálták és módosították. 1.2 Az irányelvek és útmutató anyagok célja a nemzetközi légiforgalom biztonságos és rendezett áramlásának fenntartása a légiforgalmi szolgálatok és a kiegészítő szolgáltatások megszakadása esetén, ilyen körülmények között is biztosítva a világ fő légiközlekedési útvonalainak igénybevételét, illetve ennek lehetőségét. 1.3 Az irányelvek annak a ténynek figyelembevételével kerültek kidolgozásra, hogy a nemzetközi légiközlekedés számára biztosított szolgáltatások megszakadását előidéző események előtt és alatt a körülmények igen változatosak lehetnek és a szükségintézkedéseket, beleértve a kijelölt repülőterek humanitárius célra történő igénybevételének biztosítását is, az egyedi eseményekhez és körülményekhez kell alkalmazni. A szükségintézkedések tervezése, valamint az ilyen tervek alkalmazásának kidolgozása és megvalósítása során szükséges intézkedések meghatározásának felelősségét meg kell osztani az Államok és az ICAO között. 1.4 Az irányelveket a tapasztalatok alapján dolgoztuk ki, amelyek a többek között azt jelezték, hogy a szolgáltatások megszakadása egy adott légtéren belül valószínűleg jelentős mértékben befolyásolják majd a szomszédos légtérben biztosított szolgáltatásokat is. Ezért nemzetközi együttműködésre van szükség, esetenként az ICAO közreműködésével, így az irányelvek és útmutató elkészítésénél a szükségintézkedések kidolgozása és egyeztetése területén vázoltuk az ICAO szerepét is. Az irányelvek azt a gyakorlati tapasztalatot is tükrözik, hogy az ICAO szerepe a légiközlekedési rendszerbe tartozó fő légiútvonalak fenntartása érdekében elvégzendő szükségintézkedési tervek kidolgozása alkalmával az egész világra kiterjedő kell, hogy legyen, nem korlátozódhat kizárólag a nyílt vizek és a nem meghatározott felségterületű területek feletti légterekre. Végül az irányelvek az érintett nemzetközi szervezetek közreműködését is tükrözik, amelyek -- mint a IATA1 és az IFALPA2 -- értékes tanácsokkal járultak hozzá a tervek valamint azok egyes elemeinek gyakorlati kidolgozásához.

Source: https://magyarkozlony.hu/hivatalos-lapok/1f7c6b0e16b4b71a92e5ad24416008bbe2e26aab/dokumentumok/710811d1f7f958a2990684d0cbf918e84f5497e5/letoltes